b'\n_START_ARTICLE_\nConcert per a piano n\xc3\xbam. 4 (Rubinstein)\n_START_SECTION_\nOrigen i context\n_START_PARAGRAPH_\nAnton Rubinstein va ser una figura destacada de la vida musical de R\xc3\xbassia i una de les figures musicals m\xc3\xa9s carism\xc3\xa0tiques del segle XIX. Rivalitz\xc3\xa0 en el teclat amb Liszt, i form\xc3\xa0 part dels pianistes-compositors que van arribar al seu punt culminant amb el mateix Liszt, Busoni i Rakhm\xc3\xa0ninov. Igual que ells la reputaci\xc3\xb3 de Rubinstein com a compositor en el seu dia va ser m\xc3\xa9s controvertida que la seva reputaci\xc3\xb3 com a int\xc3\xa8rpret, per\xc3\xb2 a difer\xc3\xa8ncia d\'ells, la seva vasta producci\xc3\xb3 compositiva encara segueix sent un territori relativament inexplorat._NEWLINE_Rubinstein va escriure les sevs vuit obres per a piano i orquestra en els \xc3\xbaltims 44 anys de la seva vida, amb els cinc concerts que daten des de 1850 1874. Dos concerts anteriors per a piano escrits e 1849 s\'han perdut, i un tercer "concert" va ser revisat i publicat com l\'Octet, op. 9._NEWLINE_Els seus concerts van ser enormement populars en els segles XIX i primers del XX i posteriors, i no nom\xc3\xa9s es van dur a terme pel mateix compositor, sin\xc3\xb3 per artistes tan estel\xc2\xb7lars com Hans von B\xc3\xbclow, Ferruccio Busoni, Anna Esipova, i el mateix germ\xc3\xa0 del compositor, Nikolai. Josef Lh\xc3\xa9vinne va triar el cinqu\xc3\xa8 concert per fer el seu debut als Estats Units el 1919, i Josef Hofmann, alumne de Rubinstein, va continuar interpretant amb freq\xc3\xbc\xc3\xa8ncia el tercer i quart concert ben entrada la d\xc3\xa8cada de 1940. El quart concert va ser durant un temps en els repertoris de Rakhm\xc3\xa0ninov i Paderewski, i va ser una influ\xc3\xa8ncia innegabla en els dos primers concerts per a piano escrits despr\xc3\xa9s per Txaikovski._NEWLINE_El quart concert, amb un equilibri ideal entre el piano i l\'orquestra, ha demostrat ser el m\xc3\xa9s popular dels concerts de Rubinstein, i \xc3\xa9s aquell en el qual el compositor va prodigar m\xc3\xa9s cura. Primer escrit el 1864, despr\xc3\xa9s de dues versions addicionals publicades, Rubinstein finalment va publicar una \xc3\xbaltima revisi\xc3\xb3 el 1872.'